Xeno-canto

xeno-canto (kseno-kanto) estas projekto de civitana scienco kaj stokejo en kiu volontuloj registras, elŝutas kaj notas sonregistrojn de birdoj, ortopteroj, vespertoj, ranoj kaj surteraj mamuloj. 
Ekde sia komenco en 2005, ĝi kolektis pli ol 1 000 000 sonregistraĵojn de pli ol 12 900 specioj tutmonde, kaj fariĝis unu el la plej grandaj malfermaj kolektoj de naturaj sonoj en la mondo. Ĉiuj registraĵoj estas publikigitaj sub unu el la permesiloj Krea Komunaĵo, inkluzive de kelkaj kun malfermaj permesiloj. Ĉiun registraĵon en la retejo akompanas spektrogramo kaj lokodatumoj sur mapo montrantaj geografiajn variaĵojn.

Datumoj de xeno-canto estis reuzitaj en multaj (kelkaj miloj) sciencaj artikoloj. Ĝi ankaŭ estis la fonto de datumoj por ĉiujara defio pri aŭtomata birdokantrekono ("BirdCLEF") ekde 2014, okazigita kiel parto de la Konferenco kaj Laboratorioj de la Taksa Forumo (Conference and Labs of the Evaluation Forum).BirdCLEF 2019 webpage

La retejon subtenas pluraj akademiaj kaj birdobservadaj institucioj tutmonde, kies ĉefa subteno estas en Nederlando.

 Historio 
xeno-canto, kiu tradukeblas al "stranga sono", estas projekto nur pri sonoj, kiu celas reliefigi sonojn de birdoj, anstataŭ bildojn aŭ filmetojn. xeno-canto estis lanĉita la 30-an de majo 2005, de Bob Planqué, matematika biologo ĉe la Universitato VU Amsterdamo, kaj Willem-Pier Vellinga, fizikisto, kiu nun konsultas por tutmonda materialteknologia kompanio. Dum la lanĉo, la retejo enhavis registraĵojn de nur ĉirkaŭ 160 specioj kaj origine celis kolekti registraĵojn de birdoj el Centra kaj Sudameriko.

Kresko
xeno-canto nun fariĝis tutmonda, vastigante sian kovradon al Nordameriko, Afriko kaj Azio, kaj fine al Eŭropo kaj Aŭstralazio. Antaŭ 2017, la datenkolektado montris signifan kreskon, enhavante ĉirkaŭ 360 000 registraĵojn de ĉirkaŭ 9 750 birdospecioj (kio estas preskaŭ 90 procentoj de ĉiuj birdospecioj). Tamen, la kolekto ankoraŭ estas malproksima de kompleta. Ekzistas ĉirkaŭ 1 000 mankantaj specioj, kaj por multaj specioj, ekzistas nur kelkaj registraĵoj, kio signifas, ke al ili mankas la vario en repertuaro kaj dialekto, kiun la specioj montras.

Referencoj

Kategorio:Civitana scienco
Kategorio:Birdaj sonoj
Kategorio:Akustiko